***8. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2021. december 1. napjára összehívott***

***soros, nyílt ülésére***

***Az előterjesztés címe és tárgya:***

***Balogh Róbert kérelme önkormányzati ingatlanok karbantartásáról***

***A tárgykört rendező jogszabály:***

* *Magyarország helyi önkormányzatairól szóló 2011.évi CLXXXIX. törvény*

***Előterjesztő:*** *Katona László polgármester*

***Az előterjesztést készítette:*** *Dr. Sisa András jegyző*

***Tisztelt Képviselő-testület!***

*Tájékoztatom a Tisztelt Képviselő-testületet, hogy Balogh Róbert kérelemmel fordult az önkormányzathoz az önkormányzat tulajdonában lévő Bodmér külterületi 0870 és 0874 hrsz-ú földterületekkel érintkező földút és mellette futó árok bokroktól, cserjéktől való mentesítési, valamint a Bodmér külterületi 05/23 hrsz-ú szántóval határolt földút és árok bozótmentesítési munkálatainak elvégzésére.*

*Balogh Róbert 2020. évben is benyújtotta kérelmét, akkor a COVID miatt polgármesteri hatáskörben engedélyeztem a munkák elvégzését. A munkálatokat a megadott határidőig nem tudta elvégezni, ezért kéri ismét az önkormányzat engedélyét és a befejezési határidő ismételt megállapítását.*

*Fentiek alapján kérem a Tisztelt Képviselő-testületet, hogy a határozati javaslatot megtárgyalni és elfogadni szíveskedjen.*

*Bodmér, 2021. október 28.*

*Tisztelettel:*

***Katona László***

*polgármester*

***Határozati javaslat:***

***Bodmér Község Önkormányzata Képviselő-testületének***

***/2021. (XII. 1.) határozata***

***Balogh Róbert kérelme önkormányzati ingatlanok karbantartásáról***

*Bodmér Község Önkormányzata Képviselő-testület úgy határoz, hogy*

1. *Bodmér Község Önkormányzata Képviselő-testülete hatáskörében eljáró Bodmér Község Önkormányzata Polgármesterének 30/2020. (XII. 16.) számú határozata alapján Balogh Róbert 8080 Bodmér, Magyar Sándor utca 5. szám alatti lakos részére az önkormányzat tulajdonában lévő Bodmér külterületi 0870 és 0874 hrsz-ú földterületekkel érintkező földút és mellette futó árok bokroktól, cserjéktől való mentesítését, valamint a Bodmér külterületi 05/23 hrsz-ú szántóval határolt földút és árok bozótmentesítését a továbbiakban is engedélyezi.*
2. *Munkavégzés kezdés időpontja: 2021. december \_\_\_\_.*

*Munkavégzés befejezési időpontja: 2022. február \_\_\_\_.*

1. *A munkák elvégzéséért kérelmező az önkormányzat felé díjat nem számol el.*

*Határidő: azonnal*

*Felelős: polgármester*